Ionut Mişa spune că singurul lucru pe care şi-l reproşează în cele şase luni de mandat la conducerea Ministerului Finanţelor e că nu a reuşit să comunice suficient cu presa.

La ieşirea de la ședința Comitetului Executiv al PSD, acesta a precizat că va rămâne onest în relaţia cu presa şi cu cetăţenii.

Ionuţ Mişa, ministrul interimar al finanţelor, întrebat dacă îşi reproşează ceva după şase luni de mandat: „Da, că nu am reuşit să comunic mai mult cu dumneavoastră. Dar timpul nu mi-a permis.

Am fost şi voi rămâne sincer în continuare. Trebuie să fiu onest în relaţia cu dumneavoastră şi cu cetăţenii. Bănuiesc cei care au încredere în instituţiile statului şi trebuie să aibă încredere în ministrul de finanţe. Deci nu îmi reproşez faptul că am fost sincer şi deschis cu dumneavoastră absolut deloc”.

FOTO: INQUAM PHOTOS - Octav Ganea